Dubstep Head Trauma · MVP Loops, Fruity Loops, Music Loops, VST Plugins, Royalty Free Loops
Acid Loops WAV Loops Fruity Loops Midi Loops 24bit / 48khz and 24bit / 44.1khz
Angst_01 130 Ebmin
Fried_04 140 Amin Waarom Sal Ék Nog Aan ’N Gemeente Behoort? – Skuilkrans
Waarom Sal Ék Nog Aan ’N Gemeente Behoort?
Dit het mode geword om die kerk en gemeentes te kritiseer as oudtyds, agterhaal; vir baie mense maak dit geen sin meer om aan die kerk of `n gemeente te behoort nie. Vir ander is dit blote tydmors. Waarom sal ons nog aan `n gemeente wil behoort? Waarom sal ons tyd, energie en geld vrywillig daarvoor gee?
Ek wil waag om te sê dat slegs tesáme ken ons God. In die Nuwe Testemant is dit helder. Alle gelowiges onderskei sáám die wil van God, saam ontdek hulle wat vir God goed, aanneemlik en volmaak is (Rom 11:33-12:2). Almal se liefde neem sáám toe in begrip en fyn aanvoeling, om sáám die dinge te kan onderskei waarop dit werklik aankom (Fil. 1:9). Almal leef sáám uit die geloof, hoop en liefde wat aan almal sáám geskenk word en so kom hulle sáám tot wysheid, insig, vrugte, goeie werke en kennis van God (Kol 1:3-14). Al die gelowiges begryp sáám wat hoop is, wat hulle roeping is, die groot krag van hulle heerlike erfenis in Christus (Ef 1:15-23). Eers as gelowiges sáám, begryp ons al hoe meer hoe wyd, ver, hoog en diep Christus se liefde strek (Ef. 3:14-21).
Omdat ons sáám ontdek wie God is, het ons mekaar nodig. Regtig elkeen is nodig. Maak nie saak hoe gering nie. Ons is almal lede van een liggaam. Elkeen met sy eie gawes, bydraes, stukkies geloof, elkeen dra iets van die geloof, die hoop, die liefde, die roeping van God, en is nodig en belangrik. Dink weer daaroor: sonder jou en jou unieke bydrae is die gemeente armer (Rom 12:1; Ef. 4:1-16). Ons kan nie ons stemme, ons bydraes, ons menswees onderspeel of terughou nie.
Daar is apostels, leraars, profete, herders en baie ander spesiale groepe, maar die een weet meer en is nie belangriker as die ander nie. Predikante, pastore, priester en professors ken God nie beter as ander nie.
Die geloof, hoop en liefde van die evangelie kom slegs deur die voordurende hoor van God se beloftes vir my (Rom 10:5-21), die nadink daaroor, vertroue daarop en die uitleef daarvan. Een gewone gelowige ma (soos myne) wat Christus ken, kan dikwels veel meer bydra as `n belangrike geleerde. Ongelukkig vergeet die kerk dit gedurig en word daar onderskeid gemaak tussen geestelikes en leke, geleerdes en gewone gelowiges, asof geleerdes die lewende God beter kan ken. So skep ons `n vals idee dat die gemeente afhang van dominees en spesialiste. Die punt is: sonder jou kan die gemeente nie wees wat Christus dit bedoel het om te wees nie.
Dirkie Smit wys iewers op die bekende kardinaal Newman se beroemde On consulting the faithful in matters of doctrine. Newman wys op die diepe geestelike insig, wysheid, onderskeidingsvermoê – hy gebruik die grieks, fronema – wat praktiese wysheid beteken – wat in die hart van die kerk as mistieke liggaam leef. Sedert Newman word daar gepraat van die sensus van gelowiges wat belangrik is, hulle eie insig en sin-maak van God, want almal saam is die kerk, die mistieke liggaam van Christus. Onder ons is daar ooms en tannies, pa’s en ma’s, enkellopendes, rekenaaroperateurs, kokke, onderwysers, huisvrouens, dosente wat begaafde teoloë is en van wie ons meer kan leer van God en hoe om die lewe deur geloof te leef, as van die slimte doktore van ons dag. Enige iemand wat Skuilkransgemeente ken, weet hier is baie sulke mense. Geskenke, gawes waarsonder ons en ons omgewing brandarm sou wees. Mag ons elkeen in 2016 opnuut ontdek hoe belangrik ek as lidmaat van hierdie gemeente is.
Naaldwerk en hekel en breiklasse